05/07/2022 | Administración LocalMunicipal
Oleiros
Secretaría Xeral
Decreto de delegación

Con data 28 de xuño, o Alcalde do Concello de Oleiros ditou o Decreto de Delegación número 2022003206 que se transcribe: “Polo Departamento de Urbanismo estase a tramitar o ESTUDO DE DETALLE DO PROXECTO DE REPARCELACION SUNP I-33-IÑAS, PARCELA Nº 3.5. Figuran como promotores JOSE VENANCIO LAUNES CALCERRADA, ROSA AMALIA MOLIS MARECO, YIJIE ALECHA BOLAÑOS., Vintila Philips Bonnin e SOFIA DANIELA MARTIN LARA KHATRI. A Lei 40/2015 de Réxime Xurídico do Sector Público regula os supostos de abstención das autoridades e o persoal ao servizo das Administracións. Así en quen se dean algunhas das circunstancias sinaladas no apartado seguinte absteranse de intervir no procedemento e comunicarano ao seu superior inmediato, quen resolverá o procedente. No suposto en cuestión estímase que concorren os seguintes motivos de abstención do art.23 da citada norma: a) Ter interese persoal no asunto de que se trate ou noutro en cuxa resolución puidese influír a daquel; ser administrador de sociedade ou entidade interesada, ou ter cuestión litixiosa pendente con algún interesado. b) Ter un vínculo matrimonial ou situación de feito asimilable e o parentesco de consanguinidade dentro do cuarto grao ou de afinidade dentro do segundo, con calquera dos interesados, cos administradores de entidades ou sociedades interesadas e tamén cos asesores, representantes legais ou mandatarios que interveñan no procedemento, así como compartir despacho profesional ou estar asociado con estes para o asesoramento, a representación ou o mandato. c) Ter amizade íntima ou inimizade manifesta con algunha das persoas mencionadas no apartado anterior. d) Ter Intervido como perito ou como testemuña no procedemento de que se trate. e) Ter relación de servizo con persoa natural ou xurídica interesada directamente no asunto, ou haberlle prestado nos dous últimos anos servizos profesionais de calquera tipo e en calquera circunstancia ou lugar. Corresponde ao Alcalde segundo o artigo 21.1. j) da Lei de Bases de Réxime Local “as aprobacións dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización”. O planeamento de desenvolvemento constitúe un instrumento de planeamento de desenvolvemento, polo que correspondéndolle ao mesmo a aprobación inicial do documento, e ao ser xunto coa súa cónxuxe quen promoven o estudo de detalle concorre causa de abstención das previstas na Lei 40/2015. A normativa sobre réxime local, Lei de Bases de réxime local, (art.24) e Real Decreto 2568/1986 (art.183 e 184 e seguintes) de organización e funcionamento das Entidades locais, regulan a abstención e recusación nos supostos que concorran motivos de abstención das autoridades e funcionarios da administración municipal, interpretados en función do disposto na Lei 40/2015, permite que o Alcalde, no suposto de concorrencia de causa de abstención poda delegar a favor dos concelleiros as atribucións que lle corresponden en materia de tramitación de planeamento de desenvolvemento, por iso en uso das facultades atribuídas pola Lei, RESOLVO: PRIMEIRO.- Delegar na 1ª Tenente de Alcalde e Concelleira delegada de Urbanismo, Katiane De Anca Hasanov, as funcións inherentes á Alcaldía en relación á tramitación do ESTUDO DE DETALLE DA PARCELA Nº 3.5 DO SUNP I-33-R, IÑÁS, é dicir, a aprobación inicial do documento e a proposta de aprobación definitiva do mesmo. Deberá terse en consideración que na aprobación definitiva do documento o Alcalde ausentarse no tratamento do asunto e na votación do mesmo. SEGUNDO.- Dar conta da presente delegación aos voceiros dos grupos políticos representados no Pleno do Concello, no taboleiro de edictos (WEB municipal), e na Emisora Municipal, todo isto de conformidade co art.14 do Regulamento Orgánico Municipal (R. O. M.); así como no Boletín Oficial da Provincia (BOP).” Oleiros, 28 de xuño do 2022 O ALCALDE, Angel García Seoane